《谢胡龙溪惠酒材及五德》
宋代·姚勉

腊寒无酒虚瓶罍，雪窗孤此梅花开。
乾檐鹊噪帐鹤舞，苍头疾足龙溪来。
龙溪遗我明珠斛，玉蕊仙花光照目。
急呼侍儿洗瓮盎，压此蒲萄一江绿。
缸中酒熟鸡更肥，瘿樽竹箸常相随。
故人故人来何时，安得勇赴鸡黍期。

作者简介：姚勉（1216～1262），乳名二郎，学名冲，因避讳改名勉，字述之、成一，号蜚卿、飞卿，古天德乡（今江西宜丰县新庄镇）灵源村人。宋嘉定9年（1216）生，初生时，曾被弃之山野雪地，故其成年后自号“雪坡”以志不忘。